CELEX: 22014D0474
Language: mt
Date: 2014-04-15 00:00:00
Title: 2014/474/UE: Deċiżjoni Nru 43/2014 tal-Kumitat Konġunt stabbilit skont il-Ftehim ta' Għarfien Reċiproku bejn il-Komunità Ewropea u l-Istati Uniti tal-Amerika tal- 15 ta' April 2014 relatata mal-elenkar ta' Korpi għall-Valutazzjoni tal-Konformità fl-Anness Settorjali dwar il-Kompatibbiltà Elettromanjetika

18.7.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 212/45
            
         DEĊIŻJONI Nru 43/2014 TAL-KUMITAT KONĠUNT STABBILIT SKONT IL-FTEHIM TA' GĦARFIEN REĊIPROKU BEJN IL-KOMUNITÀ EWROPEA U L-ISTATI UNITI TAL-AMERIKA
   tal-15 ta' April 2014
   relatata mal-elenkar ta' Korpi għall-Valutazzjoni tal-Konformità fl-Anness Settorjali dwar il-Kompatibbiltà Elettromanjetika
   
      (2014/474/UE)
   
   IL-KUMITAT KONĠUNT,
   Wara li kkunsidra l-Ftehim ta' Għarfien Reċiproku bejn il-Komunità Ewropea u l-Istati Uniti tal-Amerika u b'mod partikolari l-Artikoli 7 u 14;
   Billi l-Kumitat Konġunt għandu jieħu deċiżjoni li jirreġistra Korp jew Korpi għall-Valutazzjoni tal-Konformità taħt Anness Settorjali,
   IDDEĊIEDA KIF ĠEJ:
   
            
               1.
            
            
               Il-Korpi għall-Valutazzjoni tal-Konformità fl-Hemża A jiżdiedu mal-lista ta' Korpi għall-Valutazzjoni tal-Konformità fil-kolonna “Aċċess tal-KE għas-suq tal-Istati Uniti” fit-Taqsima V tal-Anness Settorjali dwar il-Kompatibbiltà Elettromanjetika.
            
         
            
               2.
            
            
               L-ambitu speċifiku tal-elenkar, fir-rigward ta' prodotti u proċeduri ta' valutazzjoni tal-konformità, tal-Korpi ta' Valutazzjoni tal-Konformità indikati fid-Dokument mehmuż A, ġie miftiehem mill-Partijiet u se jinżamm minnhom.
            
         Din id-Deċiżjoni, magħmula f'żewġ kopji, għandha tiġi ffirmata minn rappreżentanti tal-Kumitat Konġunt li huma awtorizzati li joperaw f'isem il-Partijiet għall-għanijiet li jemendaw il-Ftehim. Din id-Deċiżjoni għandha tidħol fis-seħħ minn dakinhar li ssir l-aħħar firma.
   
      
         
            F'isem L-Istati Uniti tal-Amerika
         
         James SANFORD
         Iffirmata f'Washington fit-23 ta' Ġunju 2014.
      
      
         
            F'isem L-Unjoni Ewropea
         
         Fernando PERREAU DE PINNINCK
         Iffirmata fi Brussell fl-1 ta' Lulju 2014.
      
   
   
      Hemża A
      Korpi għall-Valutazzjoni tal-Konformità tal-KE miżjuda mal-lista ta' Korpi għall-Valutazzjoni tal-Konformità fil-kolonna “Aċċess tal-KE għas-suq tal-Istati Uniti” fit-Taqsima V tal-Anness Settorjali dwar il-Kompatibbiltà Elettromanjetika
      
                  
                              ALTER TECHNOLOGY TÜV NORD, S.A.U.
                           
                        
                              ATN EC
                           
                        
                              Emilia Santiago & Jorge Berkowitsch
                           
                        
                              C/la Majada, 3
                           
                        
                              28760 — Tres Cantos (Madrid)
                           
                        
                              SPANJA
                           
                        
                              M. DUDDE HOCHFREQUENZ-TECHNIK
                           
                        
                              Rottland 5a
                           
                        
                              51429 — Bergisch Gladbach
                           
                        
                              IL-ĠERMANJA